ที่หนังหุ้มปลายองคชาติของผม มีลักษณะเป็นเหมือนตุ่มเล็กๆสีขาวๆเป็นเม็ดๆ อยู่เป็นกระจุกๆ ไม่มีอาการเเสบ คัน และมีตรงบริเวณใกล้ๆเส้นสองสลึงครับ (ผมไม่เคยมีเพศสัมพันธ์มาก่อนครับ) ผมไม่แน่ใจว่าเป็น fordyce spot หรือ PPP หรือ หูดหงอนไก่ แล้วมีวิธีรักษายังไงครับ
สวัสดีค่ะ อาการที่หนังหุ้มปลายองคชาติเป็นตุ่มสีขาวๆเล็กๆ เป็นกระจุกรวมกันแต่ไม่มีอาการผิดปกติใดๆนั้น อาจจะเกิดมาจาก ตุ่ม PPP หรือ Pearly penile papules ซึ่งเป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ และก็ทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์เพราะมีลักษณะคล้ายกัน แต่ตุ่ม PPP เป็นตุ่มที่เกิดขึ้นได้เป็นปกติ ไม่จำเป็นต้องได้รับการรักษา ส่วนตุ่มจาก fordyce spot ก็เป็นตุ่มที่เกิดขึ้นได้เป็นปกติ จากต่อมไขมันที่ขยายตัวขึ้น ไม่ต้องรักษาเช่นกันแต่อย่างไรก็ตาม ตุ่มที่อวัยวะเพศจะต้องตรวจให้แน่ใจก่อนว่าไม่มีโรคติดต่อทางเพศสัมพันธ์ต่างๆเช่น เริม หูดหงอนไก่ หูดข้าวสุก หรือตุ่มหนองใน ดังนั้นถ้าตุ่มยังเป็นต่อเนื่อง ตุ่มขยายขนาดหรือลุกลามมากขึ้น เจ็บ แสบ หรือมีปัสสาวะเป็นหนองร่วมด้วย ควรไปพบแพทย์เพื่อตรวจเพิ่มเติมก่อนจะสรุปว่าเป็นตุ่มที่ไม่ใช่โรคที่ต้องรักษาค่ะ เบื้องต้นทำความสะอาดบริเวณอวัยวะเพศให้ดี งดการมีเพศสัมพันธ์ไปก่อน